EMA 2003 je potekala 15. februarja 2003 na ljubljanskem Gospodarskem razstavišču. Prireditev sta vodila Miša Molk in Peter Poles. O zmagovalcu se je odločalo v dveh krogih glasovanja. Kot gostja je nastopila latvijska pevka Marie N., ki je leta 2002 na Pesmi Evrovizije prinesla prvo zmago Latviji s pesmijo "I Wanna", Natalija Verboten, Monika Pučelj, Manca Izmajlova in Anika Horvat pa so zapele venček evrovizijskih uspešnic.